Redakteursbrief: ŉ Lansie te breek vir die voortbestaan van Afrikaanse koeranteSusan Lombaard Foto: Burger Meyer, Maroela Media In ŉ artikel wat gister op Maroela Media verskyn het, verwys Org Potgieter na die dalende sirkulasie van die bekende Afrikaanse dag- en weekblaaie. Die artikel is nie uit nydigheid geskryf nie, maar uit kommer: Die skrywer is self ŉ ou koerantman wat ŉ hart vir die koerantwese het. Hy kon gelukkig, soos baie ander, die oorgang van gedrukte na digitale media maak en vir digitale platforms begin skryf. Ons sou, as Maroela, ons stem by Org Potgieter se artikel kon voeg: Ons wat Maroela Media is, wil nie die dag beleef wat Afrikaanse koerante hul deure begin sluit nie. Ons wíl sien dat Afrikaanse koerante bly voortbestaan. Waarom? ŉ Vinnige meningsopname onder die span (wat amper almal uit ŉ koerant- en tydskrifomgewing kom) het die volgende aan die lig gebring: Ek is geensins besig om ŉ lansie te breek vir ons lesers om eerder ŉ koerant te koop as om Maroela Media te lees nie – inteendeel. Maar ons besef dat die Afrikaanse koerantwese vir die mediabedryf, en vir Afrikaans, waardevol is. Dit sal ŉ uiters hartseer dag wees as die eerste koerant sy deure moet sluit. Ons sal nie feesvier nie, ons sal saam treur. Groetnis Susan Lombaard Redakteur: Maroela Media Naskrif: Terwyl ons oor koerante gesels, wil ek graag twee mites wat oor Maroela Media die ronde doen, die nekslag toedien: